JayJayThrowThrow/commonwealth-wiki-mix huggingface dataset:
ರಾಜನಹಳ್ಳಿ ಹನುಮಂತಪ್ಪ ಛತ್ರ

ರಾಜನಹಳ್ಳಿ ಹನುಮಂತಪ್ಪ ಛತ್ರ ಇದು ದಾವಣಗೆರೆ ನಗರದಲ್ಲಿರುವ ಉಚಿತ ಛತ್ರ. ಈ ಛತ್ರವನ್ನು ಮದುವೆ, ಮುಂಜಿವೆ ಮೊದಲಾದ ಸಮಾರಂಭಗಳಿಗೆ ಯಾವುದೇ ಧರ್ಮ ಜಾತಿಗಳ ಭೇದಭಾವವಿಲ್ಲದೇ ನೀಡಲಾಗುತ್ತದೆ, ಬರೀ ವಿದ್ಯುಚ್ಛಕ್ತಿಯ ಶುಲ್ಕವನ್ನು ಮಾತ್ರ ಪಡೆಯಲಾಗುತ್ತದೆ. ಈ ಸಂಪ್ರದಾಯವು ಕಳೆದ ೬೦ವರ್ಷಗಳಿಂದ ನಡೆದುಕೊಂಡು ಬಂದಿದೆ.
ಹಿನ್ನೆಲೆ

೧೭ನೇಯ ಶತಮಾನದಿಂದಲೂ ದಾವಣಗೆರೆ ವಾಣಿಜ್ಯ ನಗರವಾಗಿದೆ. ಇಲ್ಲಿನ ವ್ಯಾಪಾರಸ್ಥರು ದೂರದ ಊರಿನ ವ್ಯಾಪಾರಿಗಳೊಂದಿಗೆ ವಹಿವಾಟು ನಡೆಸುತ್ತಿದ್ದರು. ಅನೇಕ ವರ್ಷಗಳ ಕಾಲ ಹೀಗೇ ವ್ಯಾಪಾರಕ್ಕೆ ಬಂದ ವರ್ತಕರಿಗೆ ಹಾಗೂ ಸರಕುಗಳನ್ನು ತಂದ ರೈತರಿಗೆ ರಾತ್ರಿ ತಂಗಲು ಯಾವುದೇ ವ್ಯವಸ್ಥೆಯಿರಲಿಲ್ಲ. ಸ್ವತಃ ವ್ಯಾಪಾರಸ್ಥರಾಗಿದ್ದ ರಾಜನಹಳ್ಳಿ ಮನೆತನದ ಹನುಮಂತಪ್ಪನವರಿಗೆ ವರ್ತಕರ ಮತ್ತು ರೈತರ ಪರದಾಟ ಚೆನ್ನಾಗಿ ತಿಳಿದುದಾಗಿತ್ತು. ಈ ಪರದಾಟವನ್ನು ಹೋಗಲಾಡಿಸಲು ೧೯೪೦ರ ದಶಕದ ಕೊನೆಯಲ್ಲಿ ಹನುಮಂತಪ್ಪನವರು ಪುಣೆ-ಬೆಂಗಳೂರು ರಾಷ್ಟ್ರಿಯ ಹೆದ್ದಾರಿಯ ಮೇಲೆ ಒಂದು ಧರ್ಮ ಛತ್ರವನ್ನು ನಿರ್ಮಿಸಿದರು. ಇದು ಉಚಿತ ಧರ್ಮಛತ್ರವಾಗಿತ್ತು.
ಮದುವೆ ಛತ್ರವಾಗಿ ಮಾರ್ಪಾಡು

ದಾವಣಗೆರೆ ನಗರವು ಬೆಳೆದಂತೆಲ್ಲ ಹೊಸ ಕಾರ್ಖಾನೆಗಳು ಪ್ರಾರಂಭವಾದವು, ಹೊಸ ಶಿಕ್ಷಣ ಸಂಸ್ಥೆಗಳು ಹುಟ್ಟಿದವು ಇದರಿಂದ ಹೊಸ ವಸತಿ ಗೃಹಗಳು ಕೂಡ ಹುಟ್ಟಿದವು. ಕಾಲಕ್ರಮೇಣ ಹನುಮಂತಪ್ಪನವರ ಧರ್ಮ ಛತ್ರವನ್ನು ಉಚಿತ ತಂಗುದಾಣದ ಬದಲಾಗಿ ಮದುವೆಯಂತಹ ಮಂಗಲ ಕಾರ್ಯಗಳ ಛತ್ರವನ್ನಾಗಿ ಬದಲಾಯಿಸಲಾಯಿತು. ಆದರೂ ಛತ್ರವೂ ಉಚಿತವೆ ಉಳಿಯಿತು. ಈ ಛತ್ರದಲ್ಲಿ ೫೦೦ಜನರು ಕುಳಿತು ಊಟಮಾಡಬಹುದಾದ ಕೋಣೆ, ಮಲಗಲು ದೊಡ್ಡ ಕೋಣೆಗಳು ಮತ್ತು ವಾಹನ ನಿಲುಗಡೆಗೆ ವಿಶಾಲವಾದ ಸ್ಥಳಗಳಿವೆ. ಇಷ್ಟಾದರೂ ಈ ಛತ್ರದಲ್ಲಿ ಮದುವೆಯ ಕಾರ್ಯಕ್ಕೆ ಕೇವಲ ಕೆಲವು ನೂರು ರೂಪಾಯುಇಗಳು ಖರ್ಚಾಗುತ್ತವೆ. ವಿದ್ಯುತ್ ಎಷ್ಟು ಉಪಯೋಗಿಸುತ್ತಾರೋ ಅಷ್ಟರ ಖರ್ಚನ್ನು ಮಾತ್ರ ಪಡೆಯಲಾಗುತ್ತದೆ, ಇದರಿಂದ ಸಾವಿರಾರು ಬಡ ಕುಟುಂಬಗಳು ಕೇವಲ ೫೦೦ ರಿಂದ ೭೦೦ ರೂ ವಿನಿಯೋಗಿಸಿ ಮದುವೆಯನ್ನು ಮಾಡಿ ಧನ್ಯರಾಗಿದ್ದಾರೆ.
ವಿಸ್ತರಣೆ

ಕಾಲದ ಬದಲಾವಣೆಗೆ ಅನುಸಾರವಾಗಿ ನಗರದಲ್ಲಿ ಅನೇಕ ಸುಸಜ್ಜಿತ ಮತ್ತು ಆಧುನಿಕ ಮದುವೆ ಛತ್ರಗಳು ನಿರ್ಮಾಣವಾಗಿವೆ, ಇವುಗಳ ದಿನ್ ಬಾಡಿಗೆ ೨೫,೦೦೦-೭೫,೦೦೦ರೂಗಳು. ಅನೇಕ ಜನರು ಇವಕ್ಕೆ ಮರುಳಾದರೂ ಹನುಮಂತಪ್ಪನವರ ಛತ್ರಕ್ಕೆ ಬೇಡಿಕೆ ಕುಂದಿಲ್ಲ. ಇಗ್ಗ್ಯೂ ಛತ್ರವೂ ೬ತಿಂಗಳವರೆಗೆ ಕಾಯ್ದಿರಿಸಲ್ಪಟ್ಟಿರುತ್ತದೆ. ರಾಜನಹಳ್ಳಿ ಮನೆತನದವರು ಚಿಕ್ಕ ಸಮಾರಂಭಗಳಿಗೆ ಅನುವಾಗಲೂ ಬದಿಯಲ್ಲಿ ಮತ್ತೊಂದು ಚಿಕ್ಕ ಸಭಾಗೃಹವನ್ನು ನಿರ್ಮಿಸಿದ್ದಾರೆ. ಅಲ್ಲದೇ ಮತ್ತೊಂದು ಹೊಸ ಛತ್ರದ ಕಾರ್ಯವು ಭರದಿಂದ ಸಾಗಿದೆ. ಇವುಗಳು ಕೂಡ ಉಚಿತ.
ರಾಜನಹಳ್ಳಿ ಮನೆತನ ಮತ್ತು ದಾನ

ಬಾಹ್ಯ ಸಂಪರ್ಕ

ರಾಜನಹಳ್ಳಿ ಹನುಮಂತಪ್ಪ ಛತ್ರದ ಬಗ್ಗೆ ಡೆಕ್ಕನ್-ಹೆರಾಲ್ಡ್ ಲೇಖನ

ವರ್ಗ:ದಾವಣಗೆರೆ
ಕುನ್ನಕ್ಕುಡಿ ವೈದ್ಯನಾಥನ್

thumb|right

ಕುನ್ನಕುಡಿ ವೈದ್ಯನಾಥನ್(೧೯೩೫-ಸೆಪ್ಟಂಬರ್ ೮,೨೦೦೮) ಇವರು ಪ್ರಸಿದ್ಧ ವಯೋಲಿನ್ ವಾದಕರಾಗಿದ್ದರು. ಇವರು ಇತ್ತೀಚೆಗೆ ನಿಧನರಾದರು. ಇವರು ಕರ್ನಾಟಕ ಶಾಸ್ತ್ರೀಯ ಸಂಗೀತ ಪದ್ಧತಿಯಲ್ಲಿ ಪರಿಣಿತಿ ಹೊಂದಿದ್ದರು.

ಇವರು ೧೯೩೫ರಲ್ಲಿ ತಮಿಳುನಾಡಿನ ಕುನ್ನಕುಡಿಯಲ್ಲಿ ಶ್ರೀ ರಾಮಸ್ವಾಮಿ ಶಾಸ್ತ್ರಿ ಮತ್ತು ಶ್ರೀಮತಿ ಮೀನಾಕ್ಷಿಯವರ ಪುತ್ರರಾಗಿ ಜನಿಸಿದರು.

ಹಣೆಯ ಮೇಲೆ ಹಚ್ಚುತ್ತಿದ್ದ ವಿಭೂತಿಯ ಉದ್ದನೆಯ ಪಟ್ಟೆ ಮತ್ತು ದೊಡ್ಡ ಗಾತ್ರದ ಕುಂಕುಮದ ಬಿಂದು ಇವರ ಪ್ರಮುಖ ಗುರುತಾಗಿತ್ತು. ಇವರು ಸಂಗೀತದ ರೋಗ ನಿವಾರಕ ಗುಣಗಳ ಬಗ್ಗೆ ಅಪಾರ ಆಸಕ್ತಿ ಮತ್ತು ನಂಬಿಕೆಯನ್ನು ಹೊಂದಿದ್ದರು.

ಇವರಿಗೆ ಭಾರತ ಸರಕಾರದ 'ಪದ್ಮಶ್ರೀ', 'ಸಂಗೀತ ಮಾಮನಿ', 'ಶ್ರೇಷ್ಟ ಸಂಗೀತ ನಿರ್ದೇಶಕ' ಅಲ್ಲದೇ ಇನ್ನೂ ೨೦೦ ವಿವಿಧ ಪ್ರಶಸ್ತಿಗಳು ಲಭಿಸಿದ್ದವು.

ವೈದ್ಯನಾಥನ್(೭೫ ವರ್ಷ) ಸೆಪ್ಟಂಬರ್ ೮ರ ರಾತ್ರಿ ೮:೪೫ಕ್ಕೆ ಹೃದಯಾಘಾತದಿಂದ ನಿಧನ ಹೊಂದಿದರು.
ವಿಷಯಾಧಾರ

ರಾಗದಿಂದ ಹಣ ಮತ್ತು ಶಾಂತಿ-ಹಿಂದು ಪತ್ರಿಕೆಯ ಲೇಖನ
ಬಾಹ್ಯ ಸಂಪರ್ಕ

* ಮ್ಯುಜಿಕ್ ಇಂಡಿಯಾ ಆನಲೈನ್ದಲ್ಲಿ ಕುನ್ನಕುಡಿಯವರ ಸಂಗೀತ
* ಕುನ್ನಕುಡಿ ವೈದ್ಯನಾಥನ್ ರವರ ಸಂದರ್ಶನ


ವರ್ಗ:ಕರ್ನಾಟಕ ಸಂಗೀತ ಶೈಲಿಯ ವಾದ್ಯಗಾರರು
ವರ್ಗ:ಭಾರತೀಯ ವಯೋಲಿನ್ ವಾದಕರು
ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ವರ್ಗ:೧೯೩೫ ಜನನ
ವರ್ಗ:೨೦೦೮ ನಿಧನ
ತರಕಾರಿ

ತರಕಾರಿ ಎಂಬುದು ಸಾಮಾನ್ಯವಾಗಿ ಹಣ್ಣುಗಳನ್ನು ಹೊರತಾಗಿ ಅಹಾರವಾಗಿ ಉಪಯೋಗಿಸಲಾಗುವ ಸಸ್ಯಗಳ ಭಾಗಗಳು. ಈ ಪದವು ದೈನಂದಿನ ಬಳಕೆಯ ಉಪಯೋಗವಾಗಿದ್ದು, ಇದಕ್ಕೆ ವೈಜ್ಞಾನಿಕ ಆಧಾರವಿಲ್ಲ. ಹಾಗಾಗಿ ಬೇರೆ ಬೇರೆ ಸಂಸ್ಕೃತಿಗಳಲ್ಲಿ ಬೇರೆ ಬೇರೆ ಪದಾರ್ಥಗಳನ್ನು ತರಕಾರಿಯೆಂದು ಪರಿಗಣಿಸಲಾಗುತ್ತದೆ.
೧. ಮಳೆಗಾಲದ ತರಕಾರಿಗಳು : ಟೊಮೊಟೊ, ಬೆಂಡೆ, ಬದನೆ, ಹುರುಳಿ, ತಿಂಗಳ ಹುರಳಿ, ಗೆಣಸು, ಸೌತೇ, ಕಲ್ಲಂಗಡಿ, ಕರಬೂಜ, ಕುಂಬಳ, ಹಾಗಲ, ಮೂಲಂಗಿ ಮುಂತಾದುವುಗಳು.
೨. ಚಳಿಗಾಲದ ತರಕಾರಿಗಳು : ಕ್ಯಾಬೇಜ್, ಹೂವುಕೋಸು, ಗಜ್ಜರಿ, ಬಟಾಣಿ, ಈರುಳ್ಳಿ, ಆಲೂಗಡ್ಡೆ, ಮೂಲಂಗಿ, ಟರ್ನಿಪ್, ಸೊಪ್ಪು ತರಕಾರಿ ಮುಂತಾದುವುಗಳು.
೩. ಬೇಸಿಗೆ ತರಕಾರಿಗಳು : ಸೌತೇ, ಕಲ್ಲಂಗಡಿ, ಕರಬೂಜ, ಕುಂಬಳ, ಬೆಂಡೆ, ಬದನೆ ಮುಂತಾದವುಗಳು.
thumb|ತರಕಾರಿಗಳು
thumb|ದಪ್ಪ ಮೆಣಸಿನ ಕಾಯಿ
thumb|ಮೂಲಂಗಿ
ವರ್ಗ:ಆಹಾರ
*
ಉಲ್ಲೇಖಗಳು
ಉಲ್ಲೇಖಗಳು
ಟಾಟಾ ಮೋಟರ್ಸ್

ಟಾಟಾ ಮೋಟರ್ಸ್ ಇದು ಟಾಟಾ ಸಮೂಹದ ಬಹುರಾಷ್ಟ್ರೀಯ ಸಾಗಾಣಿಕೆ ವಾಹನ ಮತ್ತು ಪ್ರಯಾಣಿಕರ ವಾಹನ ತಯಾರಿಕೆಯ ಸಂಸ್ಥೆ. ಈ ಸಂಸ್ಥೆಯ ಮುಖ್ಯ ಕಚೇರಿ ಮುಂಬಯಿಯಲ್ಲಿದೆ. ಮುಂಚೆ ಈ ಕಂಪನಿಯ ಹೆಸರು ಟೆಲ್ಕೋ (ಟಾಟಾ ಇಂಜಿನಿಯರಿಂಗ್ ಮತ್ತು ಲೋಕೊಮೋಟಿವ್ ಕಂಪನಿ) ಎಂಬುದಾಗಿ ಇತ್ತು. ಇದು ಜಗತ್ತಿನ ೨೦ನೇಯ ಅತಿ ದೊಡ್ಡ ಆಟೋಮೊಬೈಲ್ ಕ್ಷೇತ್ರದ ಉದ್ಯಮವಾಗಿದೆ.

ಟಾಟಾ ಮೋಟಾರ್ಸ್ ಲಿಮಿಟೆಡ್ (ಹಿಂದೆ ಟೆಲ್ಕೊ ಟಾಟಾ ಎಂಜಿನಿಯರಿಂಗ್ ಆಂಡ್ ಲೋಕೋಮೋಟಿವ್ ಕಂಪನಿ ಸಂಕ್ಷಿಪ್ತ) ಮುಂಬಯಿ, ಮಹಾರಾಷ್ಟ್ರ, ಭಾರತ ಮತ್ತು ಟಾಟಾ ಗ್ರೂಪ್ನ ಒಂದು ಅಂಗಸಂಸ್ಥೆ ಕೇಂದ್ರ ಕಾರ್ಯಾಲಯವು ಭಾರತೀಯ ಬಹುರಾಷ್ಟ್ರೀಯ ವಾಹನ ತಯಾರಿಕಾ ಕಂಪನಿಯಾಗಿದೆ. ಇದರ ಉತ್ಪನ್ನಗಳು ಪ್ರಯಾಣಿಕ ಕಾರುಗಳು, ಟ್ರಕ್ಗಳು​​, ವ್ಯಾನುಗಳು, ತರಬೇತುದಾರರು, ಬಸ್, ನಿರ್ಮಾಣ ಉಪಕರಣಗಳನ್ನು ಮತ್ತು ಮಿಲಿಟರಿ ವಾಹನಗಳು ಸೇರಿವೆ. ಇದು ಪರಿಮಾಣದ ವಿಶ್ವದ ಹದಿನೇಳನೇ ದೊಡ್ಡ ಮೋಟಾರು ವಾಹನ ತಯಾರಿಕಾ ಕಂಪನಿ, ನಾಲ್ಕನೇ ದೊಡ್ಡ ಟ್ರಕ್ ಉತ್ಪಾದಕ ಮತ್ತು ಎರಡನೇ ಅತಿದೊಡ್ಡ ಬಸ್ ತಯಾರಿಕಾ.

ಟಾಟಾ ಮೋಟಾರ್ಸ್ ವಾಹನ ತಯಾರಿಕಾ ಮತ್ತು ಜಮ್ಶೆಡ್ಪುರ, ಪಂತನಗರ್, ಲಕ್ನೋ ಸಾನಂದ್, ಧಾರವಾಡ ಮತ್ತು ಪುಣೆ ಭಾರತದಲ್ಲಿ, ಹಾಗೂ ಅರ್ಜೆಂಟೀನಾ ರಲ್ಲಿ, ದಕ್ಷಿಣ ಆಫ್ರಿಕಾ, ಥೈಲ್ಯಾಂಡ್ ಮತ್ತು ಯುನೈಟೆಡ್ ಕಿಂಗ್ಡಮ್ ನಲ್ಲಿ ಜೋಡಣಾ ಘಟಕಗಳಿಗೆ ಹೊಂದಿದೆ. ಇದು ಪುಣೆ, ಜಮ್ಶೆಡ್ಪುರ, ಲಕ್ನೋ ಮತ್ತು ಧಾರವಾಡ, ಭಾರತದ ಮತ್ತು ದಕ್ಷಿಣ ಕೊರಿಯಾ, ಸ್ಪೇನ್, ಮತ್ತು ಯುನೈಟೆಡ್ ಕಿಂಗ್ಡಮ್ ನಲ್ಲಿ ಸಂಶೋಧನೆ ಮತ್ತು ಅಭಿವೃದ್ಧಿ ಕೇಂದ್ರಗಳು. ಟಾಟಾ ಪ್ರಧಾನ ಅಂಗಸಂಸ್ಥೆಗಳು ಬ್ರಿಟಿಷ್ ಪ್ರೀಮಿಯಂ ಕಾರು ತಯಾರಕ ಜಗ್ವಾರ್ ಲ್ಯಾಂಡ್ ರೋವರ್ (ಜಗ್ವಾರ್ ಲ್ಯಾಂಡ್ ರೋವರ್ ಮತ್ತು ರೇಂಜ್ ರೋವರ್ ಕಾರುಗಳ ತಯಾರಕ) ಮತ್ತು ದಕ್ಷಿಣ ಕೊರಿಯಾದ ವಾಣಿಜ್ಯ ವಾಹನ ಉತ್ಪಾದನೆಯ ಟಾಟಾ ಡೇವೂ ಸೇರಿವೆ. ಟಾಟಾ ಮೋಟಾರ್ಸ್Marcopolo ಎಸ್ಎ (ಟಾಟಾ Marcopolo), ಹಿಟಾಚಿ (ಟಾಟಾ ಹಿಟಾಚಿ ನಿರ್ಮಾಣ ಮೆಷಿನರಿ) ಜೊತೆ ಜಂಟಿ ಉತ್ಪಾದನಾ ಒಂದು ನಿರ್ಮಾಣ ಉಪಕರಣಗಳನ್ನು ಜೊತೆ ಜಂಟಿ ಉತ್ಪಾದನಾ ಒಂದು ಬಸ್ ಮತ್ತು ವಾಹನ ಭಾಗಗಳು ಮತ್ತು ಫಿಯೆಟ್ ಹಾಗೂ ಟಾಟಾ ಬ್ರಾಂಡ್ ವಾಹನಗಳು ತಯಾರಿಸುತ್ತದೆ ಫಿಯೆಟ್ ಜೊತೆ ಜಂಟಿ ಹೊಂದಿದೆ.
ಉಲ್ಲೇಖಗಳು

ವರ್ಗ:ಭಾರತೀಯ ವಾಹನ ಕಂಪನಿಗಳು
ವರ್ಗ:ಭಾರತೀಯ ಕಂಪನಿಗಳು
ಮೊಹಮ್ಮದ್ ಅಝರುದ್ದೀನ್

ಮೊಹಮ್ಮದ್ ಅಝರುದ್ದೀನ್ ಇವರು ಭಾರತೀಯ ಕ್ರಿಕೆಟ್ ತಂಡದ ಮಾಜಿ ನಾಯಕರು ಮತ್ತು ಆಕರ್ಷಕ ಬಲಗೈ ಮಧ್ಯಮ ಕ್ರಮಾಂಕದ ದಾಂಡಿಗರು. ಇವರು ಮ್ಯಾಚ್ ಫಿಕ್ಸಿಂಗ್ ಹಗರಣದಲ್ಲಿ ಸಿಲುಕಿಹಾಕಿಕೊಂಡು, ಕ್ರಿಕೆಟ್ ಆಟದಿಂದ ಬಹಿಷ್ಕೃತಗೊಂಡರು.

ಇವರು ತಮ್ಮ ಮೊದಲನೇಯ ಮೂರು ಟೆಸ್ಟ್ ಪಂದ್ಯಗಳಲ್ಲಿ ಶತಕಗಳನ್ನು ಬಾರಿಸಿದ್ದು ದಾಖಲೆಯಾಗಿದ್ದು, ಆ ದಾಖಲೆಯು ಇನ್ನೂವರೆಗೂ ಯಾರಿಂದಲೂ ಮುರಿಯಲು ಸಾಧ್ಯವಾಗಿಲ್ಲ. ಮುಂಗೈ ಫ್ಲಿಕ್ ಇವರ ಅತ್ಯಾಕರ್ಷಕ ಹೊಡೆತವಾಗಿತ್ತು, ಆಫ್ ಸೈಡದಲ್ಲಿರುತ್ತಿದ್ದ ಚೆಂಡನ್ನು ಕೂಡ ಇವರು ಈ ಫ್ಲಿಕ್ ಮೂಲಕ ಲೆಗ್ ಸೈಡಗೆ ಹೊಡಿಯುತ್ತಿದ್ದ ಹೊಡೆತಗಳು ಮನಮೋಹವಾಗಿರುತ್ತಿತ್ತು. ಇವರ ಬ್ಯಾಟಿಂಗ್ ಶೈಲಿಯು ಇಂಗ್ಲೆಂಡ್ ತಂಡದ ಡೇವಿಡ್ ಗಾವರ್ ಮತ್ತು ಆಸ್ಟ್ರೇಲಿಯಾ ತಂಡದ ಗ್ರೇಗ್ ಚಾಪೆಲ್ ಅವರ ಆಟವನ್ನು ಹೋಲುತ್ತಿತ್ತು. ಇವರ ಮುಂಗೈ ಫ್ಲಿಕ್ ನಿಂದ ಮೋಹಿತಗೊಂಡಿದ್ದ ಖ್ಯಾತ ಕ್ರಿಕೆಟ್ ಬರಹಗಾರ ಜಾನ್ ವುಡಕಾಕ್ ಹೀಗೆ ಉದ್ಘರಿಸಿದ್ದರು, "ಯಾವುದೇ ಇಂಗ್ಲಿಷ್ ಕ್ರಿಕೆಟಿಗನಿಗೆ ಅಝರುದ್ದೀನರ ಹಾಗೇ ಆಡೆಂದು ಹೇಳುವುದು ಸಾಧ್ಯವಿಲ್ಲ. ಹಾಗೆನಾದರೂ ಮಾಡಿದರೆ, ಅದು ಇಂಗ್ಲಿಷ್ ಡರ್ಬಿ ಕುದುರೆ ರೇಸಿನಲ್ಲಿ ಗ್ರೇಹೌಂಡ್ ನಾಯಿಯನ್ನು ಓಡಿಸಿದ ಹಾಗಾಗುವದು".
ಟೆಸ್ಟ್ ಪಂದ್ಯಗಳಲ್ಲಿನ ಸಾಧನೆ
ಟೆಸ್ಟ್ ಶತಕಗಳ ಪಟ್ಟಿ

ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ
ವಿನೋದ್ ಕಾಂಬ್ಳಿ

thumb|ವಿನೋದ್ ಕಾಂಬ್ಳಿ


ವಿನೋದ್ ಕಾಂಬ್ಳಿ ಇವರು ಭಾರತ ತಂಡದ ದಾಂಡಿಗರಾಗಿದ್ದರು. ಇವರು ಸಚಿನ್ ತೆಂಡೂಲ್ಕರ್ ಜೊತೆಗೆ ಶಾಲಾ ಕ್ರಿಕೆಟ್ನಲ್ಲಿ ೬೬೪ರನ್ನುಗಳ ಜೊತೆಯಾಟದಲ್ಲಿ ಸಹಭಾಗಿಯಾದಾಗ ಪ್ರಸಿದ್ಧಿಗೆ ಬಂದರು. ಇವರು ಮುಂಬಯಿ ತಂಡದ ಪರವಾಗಿ ರಣಜಿ ಪಂದ್ಯಗಳನ್ನಾಡಿದರು. ಇವರು ದಲಿತ ಕುಟುಂಬವೊಂದರಲ್ಲಿ ಹುಟ್ಟಿ, ತಮ್ಮ ಸತತ ಸಾಧನೆಯ ನೆರವಿನಿಂದ ಭಾರತೀಯ ತಂಡದಲ್ಲಿ ಸ್ಥಾನ ಪಡೆದರು. ಇವರು ಉತ್ತಮ ದಾಂಡಿಗರಾಗಿದ್ದರೂ ತಮ್ಮ ನಿರೀಕ್ಷಿತ ಸಾಧನೆಯ ಮಟ್ಟವನ್ನು ತಲುಪಲಿಲ್ಲ. ವೇಗದ ಬೌಲರಗಳ ಶಾರ್ಟ್ ಪಿಚ್ ಎಸೆತಗಳನ್ನು ಸಮರ್ಥವಾಗಿ ಎದುರಿಸಲು ತೋರಿದ ವಿಫಲತೆ ಮತ್ತು ಅಶಿಸ್ತಿನಿಂದಾಗಿ ಇವರನ್ನು ತಂಡದಿಂದ ಕೈಬಿಡಲಾಯಿತು. ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳಲ್ಲಿ ಮರಳಲು ಅನೇಕ ಅವಕಾಶಗಳು ಸಿಕ್ಕರೂ ಇವರು ಅವುಗಳನ್ನು ಉಪಯೋಗಿಸಿಕೊಳ್ಳಲು ವಿಫಲರಾದರು. ಇವರು ತಮ್ಮ ಮೊದಲ ೭ ಪಂದ್ಯಗಳಲ್ಲಿ ೨ ದ್ವಿಶತಕ ಮತ್ತು ೨ ಶತಕಗಳನ್ನು ಸಿಡಿಸಿದ್ದರು.
ಬಾಹ್ಯ ಸಂಪರ್ಕ

*ಕ್ರಿಕ್ ಇನ್ಫೋ ಆಟಗಾರರ ಪರಿಚಯ ಪುಟ : ವಿನೋದ್ ಗಣಪತ್ ಕಾಂಬ್ಳಿ
*Cricinfo - Players and Officials - Vinod Kambli
* http://www.telegraph.co.uk/sport/columnists/derekpringle/2318495/Kambli-the-rising-star-who-ran-himself-out.html

ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್
ವರ್ಗ:ಕ್ರಿಕೆಟ್ ಆಟಗಾರ
ಸ್ಟೀವ್ ವಾ

ಸ್ಟೀವ್ ವಾ ಇವರು ಆಸ್ಟ್ರೇಲಿಯಾ ಕ್ರಿಕೆಟ್ ತಂಡದ ನಾಯಕರಾಗಿದ್ದರು. ಇವರು ೧೯೯೯ರ ವಿಶ್ವ ಕಪ್ ಕ್ರಿಕೆಟ್ ವಿಜೇತ ಆಸ್ಟ್ರೇಲಿಯಾ ತಂಡದ ನಾಯಕರಾಗಿದ್ದರು ಮತ್ತು ೧೯೮೭ರಲ್ಲಿ ಆಸ್ಟ್ರೇಲಿಯಾ ತಂಡ ಪ್ರಥಮ ಬಾರಿಗೆ ವಿಶ್ವ ಕಪ್ ಕ್ರಿಕೆಟ್ ವಿಜೇತರಾದಾಗ ತಂಡದ ಸದಸ್ಯರಾಗಿದ್ದರು. ಇವರು ೧೬೮ ಟೆಸ್ಟ್ ಪಂದ್ಯಗಳನ್ನಾಡಿ ಅತಿ ಹೆಚ್ಚು ಟೆಸ್ಟ್ ಪಂದ್ಯಗಳನ್ನಾಡಿದ ದಾಖಲೆಯನ್ನು ಹೊಂದಿದ್ದಾರೆ.ಇವರು ಅಸ್ಷ್ಟ್ರೆಲಿಯಾದವರಾದರೂ ಭಾರತದ ಕೊಲ್ಕತ್ತಾದಲ್ಲಿ ಅನಾಥಾಶ್ರಮವೊಂದನ್ನು ಇಂದಿಗೂ ನಡೆಸುತಿದ್ದಾರೆ.ವರ್ಷಕ್ಕೆ ಕೆಲವು ಬಾರಿ ಅಲ್ಲಿಗೆ ಭೇಟಿ ನೀಡುತ್ತಿದ್ದಾರೆ,ಇವರಿಗೆ ಭಾರತದಲ್ಲಿ ಅತಿ ಹೆಚ್ಹು ಅಭಿಮಾನಿಗಳಿದ್ದಾರೆ.
ಬ್ಯಾಟಿಂಗ್ ಸಾಧನೆ

ಟೆಸ್ಟ್ ಪಂದ್ಯಗಳು
ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳು
ಬೌಲಿಂಗ್ ಸಾಧನೆ

ಟೆಸ್ಟ್ ಪಂದ್ಯಗಳು
ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳು
ವಿಶಿಷ್ಟ ಸಾಧನೆಗಳು

* ಅತಿ ಹೆಚ್ಚು ಟೆಸ್ಟ್ ಪಂದ್ಯಗಳು:೧೬೮
* ೧೯೮೭ರ ವಿಶ್ವ ಕಪ್ ಕ್ರಿಕೆಟ್ ಗೆದ್ದ ಆಸ್ಟ್ರೇಲಿಯ ತಂಡದ ಸದಸ್ಯ
* ೧೯೯೬ರ ವಿಶ್ವ ಕಪ್ ಕ್ರಿಕೆಟ್ ಫೈನಲ್ನಲ್ಲಿ ಸೋಲನುಭವಿಸಿದ ಆಸ್ಟ್ರೇಲಿಯ ತಂಡದ ಸದಸ್ಯ
* ೧೯೯೯ರ ವಿಶ್ವ ಕಪ್ ಕ್ರಿಕೆಟ್ ಗೆದ್ದ ಆಸ್ಟ್ರೇಲಿಯ ತಂಡದ ನಾಯಕ
* ಸತತ ೧೭ ಟೆಸ್ಟ್ ಪಂದ್ಯ ಗೆದ್ದ ಆಸ್ಟ್ರೇಲಿಯ ತಂಡದ ನಾಯಕ
* ೨೦೦೦ದಲ್ಲಿ ಆಸ್ಟ್ರೇಲಿಯಾದ ಕ್ರೀಡಾ ಮೆಡಲ್
* ೨೦೦೧ರಲ್ಲಿ ಆಲನ್ ಬಾರ್ಡರ್ ಮೆಡಲ್
* ೨೦೦೩ರಲ್ಲಿ ಆರ್ಡರ್ ಆಫ್ ಆಸ್ಟ್ರೇಲಿಯಾದ ಬಿರುದು
* ೨೦೦೪ರಲ್ಲಿ ವರ್ಷದ ಆಸ್ಟ್ರೇಲಿಯದ ವ್ಯಕ್ತಿ ಪ್ರಶಸ್ತಿ
ಬರೆದ ಪುಸ್ತಕ

*

ವರ್ಗ:ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರರು
ವರ್ಗ:ಕ್ರಿಕೆಟ್
ಆಲನ್ ಬಾರ್ಡರ್

ಆಲನ್ ಬಾರ್ಡರ್ ಇವರು ಆಸ್ಟ್ರೇಲಿಯಾ ಕ್ರಿಕೆಟ್ ತಂಡದ ನಾಯಕರಾಗಿದ್ದರು. ಇವರ ನಾಯಕತ್ವದಲ್ಲಿ ಆಸ್ಟ್ರೇಲಿಯಾ ಕ್ರಿಕೆಟ್ ತಂದ ಪ್ರಥಮ ಬಾರಿಗೆ ವಿಶ್ವ ಕಪ್ ಕ್ರಿಕೆಟ್ ಪ್ರಶಸ್ತಿಯನ್ನು ತನ್ನದಾಗಿಸಿಕೊಂಡಿತು. ಇವರು ಒಟ್ಟು ೧೫೬ ಟೆಸ್ಟ್ ಪಂದ್ಯಗಳನ್ನಾಡಿದ್ದು, ಇವರು ನಿವೃತ್ತಿಯಾದಾಗ ಅದು ವಿಶ್ವದಾಖಲೆಯಾಗಿತ್ತು(ಮುಂದೆ ಇದೇ ತಂಡದ ಸ್ಟೀವ್ ವಾ ಈ ದಾಖಲೆಯನ್ನು ಮುರಿದರು). ಇವರು ಸತತ ೧೫೩ ಟೆಸ್ಟ್ ಪಂದ್ಯಗಳನ್ನಾಡಿದ ದಾಖಲೆಯನ್ನು ಹೊಂದಿದ್ದಾರೆ. ಇವರು ಸತತ ೯೬ ಟೆಸ್ಟ್ ಪಂದ್ಯಗಳಲ್ಲಿ ಆಸ್ಟ್ರೇಲಿಯಾ ಕ್ರಿಕೆಟ್ ತಂಡದ ನಾಯಕರಾಗಿದ್ದು ಅದು ಕೂಡ ವಿಶ್ವ ದಾಖಲೆಯಾಗಿದೆ.
ಇವರು ಎಡಗೈ ಬ್ಯಾಟ್ಸಮನ್ನರಾಗಿದ್ದರು, ಅಷ್ಟೇ ಅಲ್ಲದೇ ಉಪಯುಕ್ತ ಅರೆಕಾಲಿಕ ಎಡಗೈ ಸ್ಪಿನ್ ಬೌಲರರೂ ಆಗಿದ್ದರು. ಇವರು ಟೆಸ್ಟ್ ಪಂದ್ಯಗಳಲ್ಲಿ ೧೧,೧೭೪ ರನ್ನುಗಳನ್ನು ಗಳಿಸಿದ್ದರು(ಇದು ಕೂಡ ವಿಶ್ವದಾಖಲೆಯಾಗಿತ್ತು, ಮುಂದೆ ಬ್ರಿಯಾನ್ ಲಾರಾ ಈ ದಾಖಲೆಯನ್ನು ಮುರಿದರು). ಇವರು ಒಟ್ಟು ೨೭ ಟೆಸ್ಟ್ ಶತಕಗಳನ್ನು ಗಳಿಸಿದರು. ಇವರು ನಿವೃತ್ತರಾದಾಗ ಆಸ್ಟ್ರೇಲಿಯಾ ತಂಡದ ಟೆಸ್ಟ್ ಮತ್ತು ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳಲ್ಲಿ ಅತೀ ಹೆಚ್ಚಿನ ರನ್ನುಗಳನ್ನು ಗಳಿಸಿದ ಸಾಧನೆಯನ್ನು ಮಾಡಿದ್ದರು.
ಟೆಸ್ಟ್ ಪಾದಾರ್ಪಣೆ

ಬಾರ್ಡರ್ ಅವರು ೨೯ ಡಿಸೆಂಬರ್, ೧೯೭೮ರಲ್ಲಿ ಆಷಸ್ ಸರಣಿಯ ಮೂರನೇಯ ಪಂದ್ಯದಲ್ಲಿ ಇಂಗ್ಲೆಂಡ್ ವಿರುದ್ಧ ಪಾದಾರ್ಪಣೆ ಮಾಡಿದರು. ಪ್ರಥಮ ಪಂದ್ಯದಲ್ಲಿ ೨೯ ಮತ್ತು ೦ ರನ್ನುಗಳನ್ನು ಗಳಿಸಿದರು. ಎರಡನೆಯ ಪಂದ್ಯದಲ್ಲಿ ಇವರ ಸಾಧನೆ ಅಭಿವೃದ್ಧಿಗೊಂಡು ೬೦ ಮತ್ತು ೪೫ ರನ್ನುಗಳನ್ನು ಗಳಿಸಿ ತಂಡದ ಗರಿಷ್ಟ ರನ್ನುಗಳನ್ನು ಗಳಿಸಿದ್ದರು. ಮೂರನೇಯ ಪಂದ್ಯದಲ್ಲಿ ಕೇವಲ ೧೧ ಮತ್ತು ೧ ರನ್ನುಗಳಿಸಿದ್ದರಿಂದ ಮುಂದಿನ ಪಂದ್ಯಕ್ಕೆ ಇವರನ್ನು ತಂಡದಿಂದ ಕೈಬಿಡಲಾಯಿತು. ಮುಂದೆ ಪಾಕಿಸ್ತಾನದ ವಿರುದ್ಧ ತಂಡಕ್ಕೆ ಮರಳಿದಾಗ, ಮೊದಲ ಪಂದ್ಯದಲ್ಲಿ ಚೊಚ್ಚಲ ಶತಕವನ್ನು ಗಳಿಸಿದರು ಮತ್ತು ಅದೇ ಸರಣಿಯಲ್ಲಿ ೯೨ರ ಸರಾಸರಿಯಲ್ಲಿ ಒಟ್ಟು ೨೭೬ರನ್ನುಗಳನ್ನು ಗಳಿಸಿದರು.
ಬ್ಯಾಟಿಂಗ್ ಸಾಧನೆ

ಟೆಸ್ಟ್ ಪಂದ್ಯಗಳು
ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳು
ಬೌಲಿಂಗ್ ಸಾಧನೆ

ಟೆಸ್ಟ್ ಪಂದ್ಯಗಳು
ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳು
ಬಾಹ್ಯ ಸಂಪರ್ಕ

*ಕ್ರಿಕ್ ಇನ್ಫೋ ಕ್ರಿಕೆಟಿಗರ ಪುಟ : ಆಲನ್ ಬಾರ್ಡರ್

ವರ್ಗ: ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರರು
ಸಿ.ಪಿ.ಯೋಗಿಶ್ವರ್

ಕನ್ನಡ ಚಿತ್ರರಂಗದ ತಾರೆಯರಲ್ಲಿ ಸಿ.ಪಿ.ಯೋಗಿಶ್ವರ್ ರವರು ಒಬ್ಬರು. ಮೊದಲು ಕನ್ನಡದಲ್ಲಿ ಹಲವಾರು ಚಿತ್ರಗಳಲ್ಲಿ ಸಹ ಕಲಾವಿದನಾಗಿ ನಟಿಸಿ ಉತ್ತರದೃವದಿಂ ದಕ್ಷಿಣ ದೃವಕ್ಕು , ಸೈನಿಕ, ಬದ್ರಿ, ಪ್ರೀತಿ ನೀ ಇಲ್ಲದೇ ನಾ ಹೇಗಿರಲಿ, ಪಾಂಚಾಲಿ, ಶಿವಪ್ಪನಾಯಕ ಚಿತ್ರಗಳಲ್ಲಿ ನಾಯಕನಾಗಿ ನಟಿಸಿ ಜನಪ್ರೀತಿ ಗಳಿಸಿ, ಚನ್ನಪಟ್ಟಣ ಕ್ಷೇತ್ರದಲ್ಲಿ ಸಾಧನೆಯ ಹ್ಯಾಟ್ರಿಕ್ ವಿಜಯ ಸಾಧಿಸಿ ಶಾಸಕರಾಗಿ ಕಾರ್ಯನಿರ್ವಯಿಸಿತ್ತಿದ್ದಾರೆ. ಜನನಾಯಕನಾಗಿ, ಯುವಜನರ ಮುಖಂಡನಾಗಿ ಮಿಂಚುತ್ತಿರುವ ಸೈನಿಕ ಯೋಗಿಶ್ವರ್ ಕನ್ನಡ ಚಿತ್ರರಂಗ ಮತ್ತು ಕರ್ನಾಟಕ ರಾಜಕೀಯದಲ್ಲಿ ತಮ್ಮ ಜೀವನ ತೊಡಗಿಸಿಕೊಂಡಿದ್ದಾರೆ.

ಯೋಗೀಶ್ವರ್ ಕುರಿತ ಬ್ಲಾಗ್ : ಯೋಗೀಶ್ವರ್ ಬ್ಲಾಗ್
ಚಿತ್ರಗಳು

* ಉತ್ತರದೃವದಿಂ ದಕ್ಷಿಣ ದೃವಕ್ಕು
* ಸೈನಿಕ (ಚಲನಚಿತ್ರ)
* ಬದ್ರಿ
* ಪ್ರೀತಿ ನೀ ಇಲ್ಲದೇ ನಾ ಹೇಗಿರಲಿ
* ಪಾಂಚಾಲಿ
* ಶಿವಪ್ಪನಾಯಕ
ಹೊರಗಿನ ಸಂಪರ್ಕಗಳು

ಯೋಗೀಶ್ವರ್ ಅಭಿನಯದ ಚಿತ್ರಗಳ ಹಾಡುಗಳು

* ಸೈನಿಕ ಚಿತ್ರದ ಹಾಡುಗಳು
* ಪ್ರೀತಿ ನೀ ಇಲ್ಲದೇ ನಾ ಹೇಗಿರಲಿ ಚಿತ್ರದ ಹಾಡುಗಳು
* ಬದ್ರಿ ಚಿತ್ರದ ಹಾಡುಗಳು
* ಉತ್ತರ ದ್ರುವದಿಂ ದಕ್ಷಿಣ ದ್ರುವಕ್ಕು ಚಿತ್ರದ ಹಾಡುಗಳು


*ಯೋಗೀಶ್ವರ್ ಕುರಿತ ಹೆಚ್ಚಿನ ಮಾಹಿತಿಗೆ

ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ವರ್ಗ:ಕನ್ನಡ ಸಿನೆಮಾ
ಲೀಲಾ ಪ್ರಕಾಶ್

ಈಗ ಮೈಸೂರಿನ 'ಜ.ಎಸ್‌.ಎಸ್ ಆಯುರ್ವೇದೀಯ ಮಹಾವಿದ್ಯಾಲಯ,' ದಲ್ಲಿ ಹಿರಿಯ ಸಂಸ್ಕೃತ ಉಪನ್ಯಾಸಕಿಯಾಗಿರುವ ಲೇಖಕಿ, ಡಾ. ಕೆ. ಲೀಲಾ ಪ್ರಕಾಶ್ ಅವರು ಮನಸ್‌ಶಾಸ್ತ್ರವನ್ನು ಐಚ್ಛಿಕವಾಗಿ ತೆಗೆದುಕೊಂಡು ತಮ್ಮ ಬಿ.ಏ ಪದವಿ ಪರೀಕ್ಷೆಯಲ್ಲಿ ಏಳನೇ ರ್‍ಯಾಂಕ್‌ನ್ನೂ, ಎಂ.ಎ ನಲ್ಲಿ ಎರಡು ಚಿನ್ನದ ಪದಕಗಳನ್ನೂ, ನಗದು ಬಹುಮಾನವನ್ನೂ ಗಳಿಸಿ ಉತ್ತೀರ್ಣರಾದವರು. ಇವರು ಸಂಸ್ಕೃತದಲ್ಲಿ 'ರುದ್ರಟನ ಅಲಂಕಾರಶಾಸ್ತ್ರದ ಅಧ್ಯಯನ,' ವಿಷಯದಲ್ಲಿ ಪಿಎಚ್‌ಡಿ ಪದವಿ ಪಡೆದರು. ಇದಕ್ಕಾಗಿ ಮಂಡಿಸಿದ ಇವರ ಸ೦ಪ್ರಬಂಧ ಶಿಕಾಗಾದ ಪ್ರಸಿದ್ಧ ಸಂಸ್ಕೃತ ವಿದ್ವಾಂಸ, 'ಪ್ರೊ. ಶೆಲ್ಡನ್ ಪೋಲಾಕ್,' ಅವರಿಂದ ಮೆಚ್ಚುಗೆ ಪಡೆಯಿತು. 'ಡಾ.ಕೆ ಕೃಷ್ಣಮೂರ್ತಿಗಳ ಚಿನ್ನದ ಪದಕ,' ಮತ್ತು 'ಸಿ.ಆರ್. ನರಸಿಂಹ ಶಾಸ್ತ್ರಿಗಳ ಪಾರಿತೋಷಕ,' ವನ್ನೂ ಅದು ಗಳಿಸಿತು.
2008 ರ, ೫ ನೇ, 'ಶಿಕಾಗೋ-ವಿಶ್ವಕನ್ನಡ ಸಮ್ಮೇಳನ,' ದಲ್ಲಿ, ಡಾ. ಲೀಲಾರವರ ಪ್ರಬಂಧವನ್ನು ಮಂಡಿಸಲಾಗಿತ್ತು

ಪ್ರಸಿದ್ಧ ಸಂಸ್ಕೃತ ವಿದ್ವಾಂಸ ಡಾ. ಕೆ ಕೃಷ್ಣಮೂರ್ತಿಗಳ ಮಗಳಾದ ಇವರು, ತಮ್ಮ ತಂದೆಯವರ ಹೆಸರಿನಲ್ಲಿ ಒಂದು ಸಂಶೋಧನ ಪ್ರತಿಷ್ಠಾನವನ್ನು ಸ್ಥಾಪಿಸಿ, ಆಸಕ್ತರ ಸಂಸ್ಕೃತದ ಅಧ್ಯಯನಕ್ಕೆ ಸೂಕ್ತ ವಾತಾವರಣವನ್ನು ಮೈಸೂರಿನಲ್ಲಿ ಕಲ್ಪಿಸಲು ತೊಡಗಿದ್ದಾರೆ. ಡಾ.ಲೀಲಾ ಅವರ ಅನೇಕ ಸಂಶೋಧನ ವಿಮರ್ಶಾ ಲೇಖನಗಳು ನಿಯತ ಕಾಲಿಕಗಳಲ್ಲಿ, ಸಂಭಾವನಾ ಗ್ರಂಥಗಳಲ್ಲಿ ಪ್ರಕಟಗೊಂಡಿವೆ. 2008 ರ ಶಿಕಾಗೋ ವಿಶ್ವಕನ್ನಡ ಸಮ್ಮೇಳನದಲ್ಲಿ ಇವರ ಪ್ರಬಂಧ, ಸಂಕಲನ ‘ವಸ್ತುವೈವಿಧ್ಯ' ಮತ್ತು ಸಂಸ್ಕೃತ ಕಾವ್ಯಗಳ ಸಿಂಹಾವಲೋಕನ ‘ಕವಿ ಕಾವ್ಯ ವಿವೇಚನೆ' ಪುಸ್ತಕಗಳೊಂದಿಗೆ ಈ ಕಥಾ ಸಂಕಲನ ‘ಅನಿವಾಸಿ ಹಾಗೂ ಇತರ ಕಥೆಗಳು' ಸಹ ವಿಶ್ವಾರ್ಪಣೆಗೊಂಡಿತು.

ಪುಸ್ತಕ ವಿವರ:

* 'ಅನಿವಾಸಿ ಹಾಗೂ ಇತರ ಕಥೆಗಳು' ಲೇಖಕಿ: ಡಾ| ಲೀಲಾ ಪ್ರಕಾಶ್; ವಿದ್ಯುತ್ ಪ್ರಕಾಶನ, ಪುಟಗಳು 14+104]


ವರ್ಗ:ಕನ್ನಡ ಸಾಹಿತಿಗಳು
ಅಮಿತಾವ್ ಘೋಷ್

ಅಮಿತಾವ್ ಘೋಷ್ (ಜನನ:ಜನವರಿ ೧, ೧೯೫೬) ಇವರು ಭಾರತದ ಆಂಗ್ಲ ಭಾಷೆಯ ಕಾದಂಬರಿಕಾರರು ಮತ್ತು ಲೇಖಕರು. ಇವರ ಜನ್ಮ ಕೋಲ್ಕತ್ತ ನಗರದಲ್ಲಾಯಿತು ಮತ್ತು ಶಿಕ್ಷಣ ದಿ ಡೂನ್ ಸ್ಕೂಲ್, ನವದೆಹಲಿಯ ಸೇಂಟ್ ಸ್ಟೀಫನ್ಸ್ ದೆಹಲಿ ವಿಶ್ವವಿದ್ಯಾಲಯ, ಮತ್ತು ಆಕ್ಸಫೋರ್ಡ ವಿಶ್ವವಿದ್ಯಾಲಯಗಳಲ್ಲಾಯಿತು.

ಅಮಿತಾವ್ ಘೋಷ್ ಕಲ್ಕತ್ತಾದಲ್ಲಿ ಜುಲೈ ೧೧, ೧೯೫೬ ರಂದು ಲೆಫ್ಟಿನೆಂಟ್ ಕರ್ನಲ್ ಶೈಲೇಂದ್ರ ಚಂದ್ರ ಘೋಷ್, ಒಬ್ಬ ಸ್ವಾತಂತ್ರ್ಯ ಪೂರ್ವ ಭಾರತೀಯ ಸೇನೆಯ ನಿವೃತ್ತ ಅಧಿಕಾರಿಯ ಮಗನಾಗಿ ಒಂದು ಬಂಗಾಳಿ ಹಿಂದೂ ಕುಟುಂಬದಲ್ಲಿ ಜನಿಸಿದರು. ಅವರ ಮೊದಲ ವೃತ್ತಿಯನ್ನು ದಹಲಿ ರಲ್ಲಿ ಇಂಡಿಯನ್ ಎಕ್ಸ್ಪ್ರೆಸ್ ಪತ್ರಿಕೆಯಲ್ಲಿ ಮಾಡಿದರು. ಘೋಷ್ ಅವರ ಪತ್ನಿ ಡೆಬೊರಾ ಬೇಕರ್, ಲಾರಾ ರೈಡಿಂಗ್ ಜೀವನಚರಿತ್ರೆಯ ಲೇಖಕಿ ಜೊತೆ ನ್ಯೂಯಾರ್ಕ್‍ನಲ್ಲಿ ವಾಸಿಸುತ್ತಾರೆ
ಪ್ರಶಸ್ತಿ, ಗೌರವಗಳು

* ೨೦೧೮ ನೇ ಸಾಲಿನ ಜ್ಞಾನಪೀಠ ಪುರಸ್ಕಾರ
* 2007ರಲ್ಲಿ ಪದ್ಮಶ್ರೀ ಪುರಸ್ಕಾರ ದೊರೆತಿತ್ತು.
* 'ಟಾಟಾ ಲಿಟರೇಚರ್ ಲಿವ್' ಜೀವಮಾನ ಸಾಧನೆ ಪ್ರಶಸ್ತಿ.
ಉಲ್ಲೇಖಗಳು
ಹೊರಸಂಪರ್ಕಕೊಂಡಿಗಳು

*https://www.amitavghosh.com
*https://www.amitavghosh.com/bio.html
*https://literature.britishcouncil.org/writer/amitav-ghosh

ವರ್ಗ:ಭಾರತೀಯ ಆಂಗ್ಲ ಭಾಷೆಯ ಲೇಖಕರು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ಅರವಿಂದ್ ಅಡಿಗ

ಅರವಿಂದ ಅಡಿಗ (ಹುಟ್ಟು ಅಕ್ಟೋಬರ್ ೨೩, ೧೯೭೪) ಒಬ್ಬ ಭಾರತೀಯ ಪತ್ರಕರ್ತ ಮತ್ತು ಆಂಗ್ಲ ಭಾಷೆಯ ಲೇಖಕ. ಇವರ ಮೊದಲ ಕಾದಂಬರಿ ದ ವೈಟ್ ಟೈಗರ್ ಗೆ ೨೦೦೮ರ ಮ್ಯಾನ್ ಬೂಕರ್ ಪ್ರಶಸ್ತಿ ದೊರಕಿತು.
ಜನ್ಮ ಮತ್ತು ಶಿಕ್ಷಣ

ಇವರು ೧೯೭೪ ರಲ್ಲಿ ಚೆನ್ನೈದಲ್ಲಿ ಜನಿಸಿದರು. ನಂತರ ಮಂಗಳೂರಿನ 'ಕೆನರಾ ಹೈಸ್ಕೂಲ್', ಮತ್ತು 'ಸೇಂಟ್ ಅಲೋಯ್ಶಿಯಸ್ ಕಾಲೇಜು'ಗಳಲ್ಲಿ ಅಭ್ಯಸಿಸಿ ೧೯೯೦ರಲ್ಲಿ ತಮ್ಮ ಹತ್ತನೇಯ ತರಗತಿಯಲ್ಲಿ ತೇರ್ಗಡೆ ಹೊಂದಿದರು. ಮುಂದೆ ತಮ್ಮ ಮನೆಯವರ ಜೊತೆಗೆ ಆಸ್ಟ್ರೇಲಿಯಾ ದೇಶಕ್ಕೆ ಹೋದ ಇವರು, 'ಜೇಮ್ಸ್ ರುಸ್ ಅಗ್ರಿಕಲ್ಚರಲ್ ಕಾಲೇಜಿ'ನಲ್ಲಿ ತಮ್ಮ ಮುಂದಿನ ಶಿಕ್ಷಣವನ್ನು ಪಡೆದರು. ಕೋಲಂಬಿಯಾ ವಿಶ್ವವಿದ್ಯಾಲಯ', 'ನ್ಯೂಯಾರ್ಕ' ಮತ್ತು 'ಮ್ಯಾಗ್ಡಲೀನ್ ಕಾಲೇಜು', 'ಆಕ್ಸಫೋರ್ಡನಲ್ಲಿ ಆಂಗ್ಲ ಸಾಹಿತ್ಯ'ವನ್ನು ಅಭ್ಯಸಿಸಿದರು. ಅವರ ಲೇಖನಗಳು, 'ನ್ಯೂಯಾರ್ಕರ್', 'ದ ಸಂಡೆ ಟೈಮ್ಸ್', 'ದ ಫೈನಾನ್ಶಿಯಲ್ ಟೈಮ್ಸ್', ಹಾಗೂ 'ಟೈಮ್ಸ್ ಆಫ್ ಇಂಡಿಯ ದಿನಪತ್ರಿಕೆ'ಗಳಲ್ಲಿ ಪ್ರಕಟವಾಗುತ್ತವೆ. ಅವರ ಹೊಸ ಕಾದಂಬರಿ, 'ಲಾಸ್ಟ್ ಮ್ಯಾನ್ ಇನ್ ಟವರ್' ಎಂಬ ಕಥಾನಕ ಸನ್ ೨೦೧೧ ರಲ್ಲಿ ಪ್ರಕಟವಾಯಿತು.
ಉಲ್ಲೇಖಗಳು

ವರ್ಗ:ಲೇಖಕರು
ವರ್ಗ:ಬೂಕರ್ ಪ್ರಶಸ್ತಿ ವಿಜೇತ ಪುಸ್ತಕಗಳು
ವರ್ಗ:ಮಂಗಳೂರಿನ ಬರಹಗಾರರು
ಬ್ರಹ್ಮಗಿರಿ

thumb|right|200px|ಬ್ರಹ್ಮಗಿರಿ ಬೆಟ್ಟ
ಬ್ರಹ್ಮಗಿರಿ ಪಶ್ಚಿಮಘಟ್ಟ ಪರ್ವತಶ್ರೇಣಿಯಲ್ಲಿ ಇರುವ ಒಂದು ಬೆಟ್ಟ. ಸಮುದ್ರ ಮಟ್ಟದಿಂದ ೧೬೦೮ ಮೀಟರ್ ಎತ್ತರದಲ್ಲಿರುವ ಈ ಬೆಟ್ಟವು ಕೇರಳದ ವಾಯ್ನಾಡ್ ಜಿಲ್ಲೆ ಮತ್ತು ಕರ್ನಾಟಕದ ಕೊಡಗು ಜಿಲ್ಲೆಗಳ ಮಧ್ಯದಲ್ಲಿ ಇದೆ. ದಕ್ಷಿಣ ಭಾರತದ ಜೀವ ನದಿಯಾಗಿರುವ ಕಾವೇರಿ ನದಿಯ ಉಗಮ ಸ್ಥಾನ ಕರ್ನಾಟಕದ ಕೊಡಗು ಜಿಲ್ಲೆಯ ಬ್ರಹ್ಮಗಿರಿಯ ತಪ್ಪಲಲ್ಲಿ ತಲಕಾವೇರಿಯಲ್ಲಿದೆ. ಕಾವೇರಿ ನದಿಯ ಉಗಮಸ್ಥಾನ ಕರ್ನಾಟಕದ ಕಾಶ್ಮೀರ ಎಂದೇ ಪ್ರಸಿದ್ದಿಯನ್ನು ಪಡೆದ ಸುಂದರ ಪ್ರಕೃತಿಯ ಮಡಿಲಿನಲ್ಲಿರುವ ಕೊಡಗು ಜಿಲ್ಲೆಯ ಬ್ರಹ್ಮಗಿರಿ ಬೆಟ್ಟದ ಮೇಲಿದೆ. ಸಮುದ್ರ ಮಟ್ಟದಿಂದ 5000 ಅಡಿ ಎತ್ತರದ ಮೇಲಿರುವ ತಲಕಾವೇರಿ ಕೊಡಗಿನ ಮುಖ್ಯ ಪಟ್ಟಣವಾದ ಮಡಿಕೇರಿಯಿಂದ 48 ಕಿ. ಮಿ. ದೂರದಲ್ಲಿದೆ. ತ್ರಿವೇಣಿ ಸಂಗಮವಿರುವ ಭಾಗಮಂಡಲ ಮಾರ್ಗವಾಗಿ ತಲಕಾವೇರಿಗೆ ತಲುಪಬಹುದು.ಬ್ರಹ್ಮಗಿರಿಯ ಬೆಟ್ಟದ ಬುಡದಲ್ಲಿರುವ ತಲಕಾವೇರಿಯಿಂದ ಕಾವೇರಿ ಹುಟ್ಟಿ ಗುಪ್ತಗಾಮಿನಿಯಾಗಿ ಹರಿದು ಬಂದು ಸುಜ್ಯೋತಿ, ಕನ್ನಿಕೆ ನದಿಗಳೊಡನೆ ಸೇರುವ ಸ್ಥಳವೇ ತ್ರಿವೇಣಿ ಸಂಗಮವಾಗಿದೆ ಪ್ರತಿವರ್ಷ ಅಕ್ಟೋಬರ್ ತಿಂಗಳ ಉತ್ತಾರಾರ್ಧ ಆರಂಭದ ದಿನ ಸೂರ್ಯ ತುಲಾ ರಾಶಿಯನ್ನು ಪ್ರವೇಸಿಸುವ ಸಂಕ್ರಮಣದ ನಿಶ್ಚಿತ ಗಳಿಗೆ ಕನ್ಯಾ ಲಗ್ನದಲ್ಲಿ ತಲಕಾವೇರಿಯ ಪವಿತ್ರ ತೀರ್ಥಕುಂಡಿಕೆಯಲ್ಲಿ ’ತೀರ್ಥ ಉದ್ಭವ’ ವಾಗುತ್ತದೆ.ಈ ಸಂದರ್ಭದಲ್ಲಿ ಗಂಗಾದಿ ಸಮಸ್ತ ತೀರ್ಥಗಳು ಕಾವೇರಿಯಲ್ಲಿ ಸಂಗಮಿಸುವುದೆಂದು ಪ್ರತೀತಿ. ಈ ಸಮಯದಲ್ಲಿ ತೀರ್ಥ ಸ್ನಾನ ಮಾಡಿದರೆ ಸಮಸ್ತ ಪಾಪಗಳು ಪರಿಹಾರವಾಗುವುದೆಂದು ಜನಕೋಟಿ ನಂಬಿಕೊಂಡು ಬಂದಿದೆ.ಸ್ಕಂದ ಪುರಾಣದಲ್ಲಿ ತಲಕಾವೇರಿ ಬಗ್ಗೆ ಕತೆಯೊಂದಿದೆ. ಕಾವೇರಿಯ ಉಗಮಸ್ಥಾನವೇ ತೀರ್ಥಕುಂಡಿಕೆ.2/2 ಅಡಿ ಅಗಲದ ಕುಂಡಿಕೆಯಲ್ಲಿ ಜಲದರ್ಶನ.ಪವಿತ್ರ ಕುಂಡಿಕೆಯ ಪಕ್ಕದಲ್ಲಿ ಮೆಟ್ಟಲುಗಳನ್ನು ಏರಿ ಮೇಲೆ ಹೋದರೆ ಗಣಪತಿ, ಅಗಸ್ತೇಶ್ವರ ದೇವಸ್ಥಾನ. ಅದರ ಪಕ್ಕದಲ್ಲಿಯೇ "ಬ್ರಹ್ಮಗಿರಿ" ಬೆಟ್ಟ ಏರಿ ಹೋಗಲು ಮೆಟ್ಟಲುಗಳಿವೆ. 300ಅಡಿ ಎತ್ತರದ ಬೆಟ್ಟ ಹತ್ತಿ ಮೇಲೆ ತಲುಪಿದರೆ, ತುದಿಯಲ್ಲಿ ಸುತ್ತಲೂ ಗಿರಿ ಕಾನನಗಳು ಬೆಟ್ಟಗಳ ಸಾಲು ಸಾಲು ಬೆಳ್ಳಿ ಮೋಡಗಳನ್ನು ಮುತ್ತಿಕ್ಕುವಂತೆ ಕಾಣುತ್ತದೆ. ವಾತಾವರಣ ಶುಭ್ರವಾಗಿದ್ದರೆ ನೂರಾರು ಕಿ. ಮಿ. ದೂರದಲ್ಲಿರುವ ಕೇರಳದ ಅರಬ್ಬಿ ಸಮುದ್ರವನ್ನು ಕಾಣಬಹುದು. ಬ್ರಹ್ಮಗಿರಿ ಬೆಟ್ಟದ ಮೇಲೆ ಪುರಾಣದಲ್ಲಿ ಉಲ್ಲೇಖವಿದ್ದಂತೆ, ಸಪ್ತ ಮಹರ್ಷಿಗಳು ಬ್ರಹ್ಮಗಿರಿ ಬೆಟ್ಟದ ತುದಿಯಲ್ಲಿ ಏಳು ಯಜ್ಞ ಕುಂಡಗಳನ್ನು ನಿರ್ಮಿಸಿ ಪಕ್ಕದಲ್ಲಿ ಸಣ್ಣ ಸಣ್ಣ ನೀರಿನ ಹೊಂಡಗಳನ್ನೂ ನಿರ್ಮಿಸಿಕೊಂಡು ಯಜ್ಞಗಳನ್ನು ಮಾಡುತಿದ್ದರು. ಆ ಸಣ್ಣ ನೀರಿನ ಹೊಂಡಗಳು ಇಂದಿಗೂ ಅಲ್ಲಿ ಇದೆ. ವರ್ಷ ಪೂರ್ತಿ ಅದರಲ್ಲಿ ನೀರು ಇರುತ್ತದೆ.


ಚಿತ್ರ:DSC 0247.JPG

ತೀರ್ಥಕುಂಡಿಕೆ


ವರ್ಗ:ಕೊಡಗು ಜಿಲ್ಲೆ
ವರ್ಗ:ಪರ್ವತಗಳು
ವರ್ಗ:ಪಶ್ಚಿಮ ಘಟ್ಟಗಳು
ಸನತ್ ಜಯಸೂರ್ಯ

ಸನತ್ ಜಯಸೂರ್ಯ ಇವರು ಶ್ರೀಲಂಕಾ ಕ್ರಿಕೆಟ್ ತಂಡದ ಮಾಜಿ ನಾಯಕರು,ಬ್ಯಾಟ್ಸಮನ್ನರು ಮತ್ತು ಆಲ್-ರೌಂಡರರು. ಇವರು ಒಂದು ದಿನದ ಪಂದ್ಯಗಳಲ್ಲಿನ ತಮ್ಮ ಆಕ್ರಮಣಕಾರಿ ಆಟಕ್ಕೆ ಪ್ರಸಿದ್ಧರಾಗಿದ್ದಾರೆ. ೧೯೯೬ರ ವಿಶ್ವ ಕಪ್ ಕ್ರಿಕೆಟ್ ಗೆದ್ದುಕೊಂಡ ತಂಡದ ಸದಸ್ಯರಾಗಿದ್ದ ಇವರು ಆರಂಭಿಕ ದಾಂಡಿಗರಾಗಿ ಇವರು ಆಡಿದ ಇನ್ನಿಂಗುಗಳು ವಿಶ್ವಕಪ್ ಗೆಲ್ಲುವಲ್ಲಿ ಪ್ರಮುಖ ಪಾತ್ರವಹಿಸಿದವು.
ಬ್ಯಾಟಿಂಗ್ ಸಾಧನೆ

ಟೆಸ್ಟ್ ಪಂದ್ಯಗಳು
ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳು
ಬೌಲಿಂಗ್ ಸಾಧನೆ

ಟೆಸ್ಟ್ ಪಂದ್ಯಗಳು
ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳು

ವರ್ಗ:ಶ್ರೀಲಂಕಾದ ಕ್ರಿಕೆಟ್ ಆಟಗಾರರು
ಅರವಿಂದಾ ಡಿ'ಸಿಲ್ವಾ

ಅರವಿಂದಾ ಡಿ'ಸಿಲ್ವಾ ಇವರು ಶ್ರೀಲಂಕಾ ಕ್ರಿಕೆಟ್ ತಂಡದ ಮಾಜಿ ನಾಯಕರು ಮತ್ತು ಅಗ್ರ ಕ್ರಮಾಂಕದ ಬಲಗೈ ಬ್ಯಾಟ್ಸಮನ್ನರು. ೧೯೯೬ರಲ್ಲಿ ಶ್ರೀಲಂಕಾ ತಂಡ ವಿಶ್ವ ಕಪ್ ಕ್ರಿಕೆಟ್ ಗೆದ್ದುಕೊಂಡಾಗ ಫೈನಲ್ ಪಂದ್ಯದಲ್ಲಿ ಇವರು ಪಂದ್ಯ ಪುರುಷೋತ್ತಮ ಪ್ರಶಸ್ತಿಯನ್ನು ಪಡೆದಿದ್ದರು ಮತ್ತು ಶತಕವನ್ನು ಕೂಡಾ ಬಾರಿಸಿ ತಂಡದ ಜಯದಲ್ಲಿ ಪ್ರಮುಖ ಪಾತ್ರವಹಿಸಿದ್ದರು.
ಇವರು ಟೆಸ್ಟ್ ಪಂದ್ಯವೊಂದರಲ್ಲಿ ಎರಡೂ ಇನ್ನಿಂಗ್ಸಗಳಲ್ಲಿ ಅಜೇಯ ಶತಕಗಳನ್ನು ಬಾರಿಸಿರುವ ದಾಖಲೆಯನ್ನು ಹೊಂದಿದ್ದಾರೆ, ಇ ದಾಖಲೆಯನ್ನು ಇವರು ಏಪ್ರಿಲ್ ೧೯೯೭ರಲ್ಲಿ ಪಾಕಿಸ್ತಾನದ ವಿರುದ್ಧ ಸಿಂಹಳೀಸ್ ಸ್ಪೋರ್ಟ್ಸ್ ಕ್ಲಬ್ ಮೈದಾನದಲ್ಲಿ ನಡೆದ ಪಂದ್ಯದಲ್ಲಿ ೧೩೮* ಮತ್ತು ೧೦೫* ರನ್ನುಗಳನ್ನು ಬಾರಿಸಿ ಸಾಧಿಸಿದರು.
ಬ್ಯಾಟಿಂಗ್ ಸಾಧನೆ

ಟೆಸ್ಟ್ ಪಂದ್ಯಗಳು
ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳು
ಬೌಲಿಂಗ್ ಸಾಧನೆ

ಟೆಸ್ಟ್ ಪಂದ್ಯಗಳು
ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳು
Achievements

Awards

De Silva was selected one of the five Wisden Cricketers of the Year in 1996 and one of the five Indian Cricketers of the Year in 1990.
The Wisden list of top 100 batting performances contains six entries for him, only one less than the West Indies batsman Viv Richards.
Test match performance

*Test debut: vs England at Lord's, ಲಂಡನ್ August 1984.
*Last Test: vs Bangladesh at Paikiasothy Saravanamuttu Stadium, Colombo July 2002.
*Captained Sri Lanka in six Tests: two draws and four losses.
Man-of-the-match awards (Test matches)
Man-of-the-series awards (Test match series)
ODI performance

*ODI debut: vs New Zealand at Moratuwa, 31 March 1984.
*Last ODI: vs Australia at St George's Park, Port Elizabeth, 18 March 2003.
*Captained Sri Lanka in 18 One-day Internationals: 5 victories, 12 losses and 1 no result.
Man-of-the-match awards (ODIs)
Man-of-the-series awards (ODIs)
ಉಲ್ಲೇಖಗಳು

f

ವರ್ಗ: ಶ್ರೀಲಂಕಾದ ಕ್ರಿಕೆಟ್ ಆಟಗಾರರು
ಲೆಹ್ಮನ್ ಬ್ರದರ್ಸ್

thumb|left|150px|ನ್ಯೂ ಯಾರ್ಕ್ ನಗರದ [[ಟೈಮ್ಸ್ ಚೌಕದಲ್ಲಿ ಲೆಹ್ಮನ್ ಬ್ರದರ್ಸ್ ಸಂಸ್ಥೆಯ ಮುಖ್ಯ ಕಛೇರಿ]]

ಲೆಹ್ಮನ್ ಬ್ರದರ್ಸ್ ಹೋಲ್ಡಿಂಗ್ಸ್ ಇಂಕ್. ೧೮೫೦ರಲ್ಲಿ ಸ್ಥಾಪನೆಗೊಂಡ ಆರ್ಥಿಕ ಸೇವೆಗಳನ್ನು ನೀಡುವ ಒಂದು ಸಂಸ್ಥೆ. ಬಂಡವಾಳ ವಹಿವಾಟು, ಶೇರು ಮತ್ತು ಬಾಂಡ್ ಮಾರಾಟ, ಇತ್ಯಾದಿ ಆರ್ಥಿಕ ವ್ಯವಹಾರಗಳಲ್ಲಿ ತೊಡಗಿದ್ದ ಈ ಸಂಸ್ಥೆಯು ೨೦೦೮ರ ಸೆಪ್ಟೆಂಬರ್ ೧೫ರಂದು ದಿವಾಳಿತನ ಘೋಷಿಸಿತು. ಸುಮಾರು ೬೩೯ ಬಿಲಿಯನ್ ಆಷ್ಟು ಮೌಲ್ಯವನ್ನು ಹೊಂದಿದ್ದ ಈ ಸಂಸ್ಥೆ ಒಟ್ಟು ಸುಮಾರು ೭೬೮ ಬಿಲಿಯನ್ ಡಾಲರ್ ಸಾಲದ ಹೊರೆಯಿಂದ ದಿವಾಳಿತನ ಘೋಷಿಸಬೇಕಾಯಿತು. ಅಮೇರಿಕ ದೇಶದ ಇತಿಹಾಸದಲ್ಲಿ ಇದೇ ಅತ್ಯಂತ ದೊಡ್ಡ ದಿವಾಳಿತನ.

ವರ್ಗ:ಆರ್ಥಿಕ ಕಂಪನಿಗಳು
ಒನಕೆವಾಡು

ಜನಪದರು ಬಳಸುವ ಭತ್ತ ಕುಟ್ಟುವಾಗ ಒನಕೆ ಹಿಡಿದು ಹಾಡುವ ಹಾಡುಗಳೇ ಒನಕೆವಾಡು. ಈ ಒನಕೆವಾಡು ಪದದ ಉಲ್ಲೇಖ ಋಗ್ವೇದದಲ್ಲಿ ಇದೆ. ಜಾನಪದ ಸಾಹಿತ್ಯದ ವಿಶಿಷ್ಟತೆಯಲ್ಲಿ ಇದು ಒಂದು.ಒನಕೆವಾಡು ತ್ರಿಪದಿ ರೂಪದ ಪದ್ಯಗಳಿಂದ ಕೂಡಿದ್ದು ಶೃಂಗಾರ ವಿಚಾರಗಳನ್ನು ಒಳಗೊಂಡಿರುತ್ತದೆ.

ಇದು ಬಹಳ ಜನಪ್ರಿಯವೂ ಪ್ರಚುರವೂ ಆದ ಜಾನಪದ ಸಾಹಿತ್ಯದ ಒಂದು ಪ್ರಕಾರವಾಗಿದ್ದಂತೆ ತೋರುತ್ತದೆ. ಮನೆಮಾತಾದ ಯಾವುದೇ ವಿಷಯವನ್ನು ಕುರಿತು ಹೇಳುವಾಗ ಒನಕೆವಾಡಿನಂತೆ ಎಂದು ಹಿಂದೆ ಹೇಳುತ್ತಿದ್ದರೆಂದು ಊಹಿಸಬಹುದು. ಸಮಸ್ತಾವನಿಯ ಜನಂ ಒನಕೆವಾಡಪ್ಪಿನೆಗಂ ಸಲೆನುಡಿದ ನುಡಿ ಯಥಾರ್ಥಂ ನಿನ್ನೊಳ್-ಎಂಬ ದುರ್ಗಸಿಂಹನ (1031) ಪಂಚತಂತ್ರದ ಉಕ್ತಿ ಇದಕ್ಕೆ ಆಧಾರ.

8ನೆಯ ಶತಮಾನದ ಗಂಗದೊರೆ ಸೈಗೊಟ್ಟ ಶಿವಮಾರನ ಗಜಾಷ್ಟಕ ತನ್ನ ಸುಭಗಕವಿತಾಗುಣದಿಂದ ಓವನಿಗೆಯೂ ಒನಕೆವಾಡೂ ಆಯಿತೆಂದು 11ನೆಯ ಶತಮಾನದ ಶಾಸನವೊಂದರಲ್ಲಿ ಹೇಳಿದೆ. ಗಜಾಷ್ಟಕ ಸಿಕ್ಕಿಲ್ಲವಾದ್ದರಿಂದ ಅದರ ಸ್ವರೂಪ ತಿಳಿಯದು. ಆದರೆ ಒನಕೆವಾಡು ಸಾಮಾನ್ಯವಾಗಿ ತ್ರಿಪದಿಯ ರೂಪದಲ್ಲಿರುತ್ತಿತ್ತೆಂದು ಅನುಮಾನಿಸಲು ಅವಕಾಶವಿದೆ. ಏಕೆಂದರೆ ನೇಮಿಚಂದ್ರ (ಸು.1170) ಲೀಲಾವತಿ ಕಾವ್ಯದಲ್ಲಿ ವೇಶ್ಯಾಸ್ತ್ರೀಯರು ಸೂಳೆ ಸಿದ್ಧಾಂತವನ್ನು ಒನಕೆವಾಡಾಗಿ ಮಾಡಿ ಹಾಡುತ್ತಿದ್ದರೆಂದು ಹೇಳಿ, ಆ ಸಂದರ್ಭದಲ್ಲಿ ಕೆಲವುತ್ರಿಪದಿಗಳನ್ನು ಕೊಟ್ಟಿದ್ದಾನೆ. ಅಲ್ಲದೆ, ಧಾನ್ಯವನ್ನು ಒರಳಲ್ಲಿ ಹಾಕಿ ಕುಟ್ಟುವಾಗಲೂ (ಕಂಡನ) ಶೃಂಗಾರ ವಿಪ್ರಲಂಭಗಳನ್ನು ವರ್ಣಿಸುವಾಗಲೂ ಹಾಡಬೇಕು ಎಂದು ಸೋಮೇಶ್ವರನ (1130) ಮಾನಸೋಲ್ಲಾಸದಲ್ಲಿ ಹೇಳಲಾಗಿದೆ. ಒನಕೆವಾಡಿಗೂ ತ್ರಿಪದಿಗೂಸಂಬಂಧವಿತ್ತೆಂಬುದಕ್ಕೆ ಸುರಂಗಕವಿ, ಸೋಮರಾಜ ಮುಂತಾದ ಕವಿಗಳಲ್ಲೂ ಸಮರ್ಥನೆ ಸಿಕ್ಕುತ್ತದೆ. ಸಿರಿಯಾಳನ ಕಥೆಯನ್ನು ಸ್ತ್ರೀಯರು ಒನಕೆವಾಡಿನ ರೂಪದಲ್ಲಿ ಹಾಡುತ್ತಿದ್ದರೆಂದು ಭೀಮಕವಿಯ ಹೇಳಿಕೆ.

ಒಟ್ಟಿನಲ್ಲಿ ಒನಕೆವಾಡೆಂಬುದು ತ್ರಿಪದಿಯ ಛಂದಸ್ಸಿನಲ್ಲಿದ್ದ ಹಾಡೆಂದೂ ಯಾವುದೇ ವಿಷಯ ಅಥವಾ ಕಥೆ ಒನಕೆವಾಡಾಗಿ ಪರಿಣಮಿಸುವುದು ಅದರ ಜನಪ್ರಿಯತೆಗೆ ಸಾಕ್ಷಿಯಾಗಿತ್ತೆಂದೂ ನಿರ್ಧರಿಸಬಹುದು


ವರ್ಗ:ಜಾನಪದ
ವರ್ಗ:ಜಾನಪದ ಸಾಹಿತ್ಯ
ಶೇನ್ ವಾರ್ನ್

ಶೇನ್ ವಾರ್ನ್ ಇವರು ಆಸ್ಟ್ರೇಲಿಯಾ ಕ್ರಿಕೆಟ್ ತಂಡದ ಲೆಗ್ ಸ್ಪಿನ್ ಗೂಗ್ಲಿ ಬೌಲರರು ಮತ್ತು ವಿಶ್ವ ಕ್ರಿಕೆಟ್ ಕಂಡ ಗೂಗ್ಲಿ ಬೌಲರರಲ್ಲಿ ಒಬ್ಬರು. ಇವರು ಟೆಸ್ಟ್ ಕ್ರಿಕೆಟ್ನಲ್ಲಿ ಅತಿ ಹೆಚ್ಚು ವಿಕೆಟ್ ಪಡೆದ ದಾಖಲೆಯನ್ನು ಹೊಂದಿದ್ದರು. ಈ ದಾಖಲೆಯನ್ನು ಶ್ರೀಲಂಕಾದ ಮುತ್ತಯ್ಯ ಮುರಳೀಧರನ್ ಅವರು ಸರಿಗಟ್ಟಿದರು. ೨೦೦೦ ವಿಸ್ಡೆನ್ ಘೋಷಿಸಿದ ಐದು ಮಂದಿ ವಿಸ್ಡೆನ್ ಕ್ರಿಕೆಟರ ಅಫ್ ದಿ ಸೆಂಚುರಿಯಲ್ಲಿ ಇವರೊಬ್ಬರಾಗಿದ್ದರು, ಮತ್ತು ಆ ಪಟ್ಟಿಯಲ್ಲಿದ್ದ ಕೇವಲ ಏಕೈಕ ಬೌಲರರಾಗಿದ್ದರು. ಟೆಸ್ಟ್ ಪಂದ್ಯಗಳಲ್ಲಿ ೩೦೦೦ಕ್ಕೂ ಅಧಿಕ ರನ್ನುಗಳನ್ನು ಗಳಿಸಿರುವ ಇವರು ಯಾವುದೇ ಶತಕವಿಲ್ಲದೇ ಅತೀ ಹೆಚ್ಚು ರನ್ನುಗಳನ್ನು ಗಳಿಸಿರುವ ಪಟ್ಟಿಯಲ್ಲಿ ಅಗ್ರಸ್ಥಾನದಲ್ಲಿದ್ದಾರೆ.

ಇವರು ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ರಾಜಸ್ಥಾನ್ ರಾಯಲ್ಸ್ ತಂಡದ ನಾಯಕ ಮತ್ತು ತರಬೇತುದಾರರಾಗಿದ್ದಾರೆ. ಇವರ ತಂಡ ಈ ಲೀಗಿನ ಮೊದಲ ವರ್ಷದ ಪ್ರಶಸ್ತಿಯನ್ನು ತನ್ನದಾಗಿಸಿಕೊಂಡಿದೆ.
ಬೌಲಿಂಗ್ ಸಾಧನೆ
ಟೆಸ್ಟ್ ಪಂದ್ಯಗಳು
ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳು
ಟೆಸ್ಟ್ ವಿಕೆಟ್ ಮೈಲಿಗಲ್ಲುಗಳು

*೧ನೆಯ: ರವಿ ಶಾಸ್ತ್ರಿ (ಭಾರತ)
*೫೦ನೆಯ: ನಾಸಿರ್ ಹುಸೇನ್ (ಇಂಗ್ಲೆಂಡ್)
*೧೦೦ನೆಯ: ಬ್ರಿಯಾನ್ ಮ್ಯಾಕ್ ಮಿಲನ್ (ದಕ್ಷಿಣ ಆಫ್ರಿಕಾ)
*೧೫೦ನೆಯ: ಅಲೆಕ್ ಸ್ಟಿವರ್ಟ್ (ಇಂಗ್ಲೆಂಡ್)
*೨೦೦ನೆಯ: ಚಾಮಿಂದಾ ವಾಸ್ (ಶ್ರೀಲಂಕಾ)
*೨೫೦ನೆಯ: ಅಲೆಕ್ ಸ್ಟಿವರ್ಟ್ (ಇಂಗ್ಲೆಂಡ್)
*೩೦೦ನೆಯ: ಜ್ಯಾಕ್ಸ್ ಕಾಲಿಸ್ (ದಕ್ಷಿಣ ಆಫ್ರಿಕಾ)
*೩೫೦ನೆಯ: ಹೃಷಿಕೇಷ್ ಕಾನಿಟ್ಕರ್ (ಭಾರತ)
*೪೦೦ನೆಯ: ಅಲೆಕ್ ಸ್ಟಿವರ್ಟ್ (ಇಂಗ್ಲೆಂಡ್)
*೪೫೦ನೆಯ: ಆಷ್ವೆಲ್ ಪ್ರಿನ್ಸ್ (ದಕ್ಷಿಣ ಆಫ್ರಿಕಾ)
*೫೦೦ನೆಯ. ಹಶನ್ ತಿಲಕರತ್ನೆ (ಶ್ರೀಲಂಕಾ)
*೫೫೦ನೆಯ: ಜೇಮ್ಸ್ ಫ್ರ್ಯಾಂಕ್ಲಿನ್ (ನ್ಯೂಝಿಲ್ಯಾಂಡ್)
*೬೦೦ನೆಯ: ಮಾರ್ಕಸ್ ಟ್ರೆಸ್ಕೊಥಿಕ್ (ಇಂಗ್ಲೆಂಡ್)
*೬೫೦ನೆಯ: ಆಷ್ವೆಲ್ ಪ್ರಿನ್ಸ್ (ದಕ್ಷಿಣ ಆಫ್ರಿಕಾ)
*೭೦೦ನೆಯ: ಆಂಡ್ರ್ಯೂ ಸ್ಟ್ರೌಸ್ (ಇಂಗ್ಲೆಂಡ್)
*೭೦೮ನೆಯ (ಕೊನೆಯ ವಿಕೆಟ್): ಆಂಡ್ರ್ಯೂ ಫ್ಲಿಂಟಾಫ್ (ಇಂಗ್ಲೆಂಡ್)

ವರ್ಗ:ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರರು
ಮುತ್ತಯ್ಯ ಮುರಳೀಧರನ್

ಮುತ್ತಯ್ಯ ಮುರಳೀಧರನ್ ಇವರು ಶ್ರೀಲಂಕಾ ಕ್ರಿಕೆಟ್ ತಂಡದ ಆಫ್ ಸ್ಪಿನ್ ಬೌಲರರು. ಇವರು ಟೆಸ್ಟ್ ಪಂದ್ಯಗಳಲ್ಲಿ ಅತೀ ಹೆಚ್ಚಿನ ವಿಕೆಟ್ ಪಡೆದಿರುವ ವಿಶ್ವದಾಖಲೆಯನ್ನು ಹೊಂದಿದ್ದಾರೆ. ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳಲ್ಲಿ ಅತೀ ಹೆಚ್ಚು ವಿಕೆಟ್ ಪಡೆದವರ ಪಟ್ಟಿಯಲ್ಲಿ ಇವರು ಎರಡನೆಯ ಸ್ಥಾನದಲ್ಲಿದ್ದಾರೆ. ೨೦೦೨ರಲ್ಲಿ ವಿಸ್ಡೆನ್ ಕ್ರಿಕೆಟ್ ಪಂಚಾಂಗ ಇವರನ್ನು ಅತ್ಯುತ್ತಮ ಟೆಸ್ಟ್ ಮ್ಯಾಚ್ ಬೌಲರ್ ಎಂದು ಘೋಷಿಸಿತ್ತು. ಇವರ ಬೌಲಿಂಗ್ ಶೈಲಿ ಬಹಳಷ್ಟು ಚರ್ಚೆ ಮತ್ತು ವಿವಾದಕ್ಕೆ ಗ್ರಾಸವಾಗಿತ್ತು. ಮೂರು ಬಾರಿ ಬಯೊ-ಮೆಕ್ಯಾನಿಕಲ್ ಪರೀಕ್ಷೆಗಳ ನಂತರ ಇವರ ಶೈಲಿ ಸರಿಯಾಗಿದೆ ಎಂದು ಹೇಳಲಾಗಿದೆ. ಇವರು ೧೯೯೬ರ ವಿಶ್ವ ಕಪ್ ಕ್ರಿಕೆಟ್ ಗೆದ್ದ ಶ್ರೀಲಂಕಾ ತಂಡದ ಸದಸ್ಯರಾಗಿದ್ದರು.
ಬೌಲಿಂಗ್ ಸಾಧನೆ

ಟೆಸ್ಟ್ ಪಂದ್ಯಗಳು
ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳು
ಅಂತರ್ರಾಷ್ಟ್ರೀಯ ಮಟ್ಟದಲ್ಲಿನ ಸಾಧನೆ

ಬೌಲಿಂಗ್ ಶೈಲಿ ಮತ್ತು ಹಂತವಾರು ಸಾಧನೆ
ವಾಲ್ಷ್ ಮತ್ತು ವಾರ್ನ್ ದಾಖಲೆ ಮುರಿದ ಸಾಧನೆ
ತಂಡವಾರು ಸಾಧನೆಯ ವಿಶ್ಲೇಷಣೆ
ಇನ್ನಿಂಗ್ವೊಂದರಲ್ಲಿ ೫ ವಿಕೆಟ್
ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳು
ಆಸ್ಟ್ರೇಲಿಯಾದಲ್ಲಿನ ಶೋಷಣೆ

against Australia at Brisbane in early 2006.]]
ಕ್ರಿಕೆಟ್ ಪ್ರಶಸ್ತಿಗಳು
ಟೆಸ್ಟ್ ಪಂದ್ಯಗಳಲ್ಲಿ ಪಂದ್ಯ ಪುರುಷೋತ್ತಮ ಪ್ರಶಸ್ತಿ
ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳಲ್ಲಿ ಪಂದ್ಯ ಪುರುಷೋತ್ತಮ ಪ್ರಶಸ್ತಿ

ವರ್ಗ: ಶ್ರೀಲಂಕಾದ ಕ್ರಿಕೆಟ್ ಆಟಗಾರರು
ಸಯ್ಯದ್ ಕೀರ್ಮಾನಿ

ಸಯ್ಯದ್ ಮುಜ್ತಬಾ ಹುಸೇನ್ ಕೀರ್ಮಾನಿ(ಜನನ: ಡಿಸೆಂಬರ್ ೨೯,೧೯೪೯, ಚೆನ್ನೈ) ಇವರು ಭಾರತ ಕ್ರಿಕೆಟ್ ತಂಡ ಕಂಡ ಅತ್ಯುತ್ತಮ ವಿಕೆಟ್ ಕೀಪರ. ಇವರು ಕರ್ನಾಟಕ ಮತ್ತು ರೈಲ್ವೇಸ್ ತಂಡಗಳ ಪರವಾಗಿ ರಣಜಿ ಕ್ರಿಕೆಟ್ ಪಂದ್ಯಗಳನ್ನಾಡಿದ್ದರು.

'ಕಿರಿ'ಯೆಂದೇ ಪ್ರಸಿದ್ಧರಾಗಿರುವ ಇವರು ಫರೂಖ್ ಇಂಜೀನಿಯರ್ ಅವರ ಕಿರಿಯರಾಗಿ ೧೯೭೧, ೧೯೭೪ ಮತ್ತು ೧೯೭೫ರ ವಿಶ್ವ ಕಪ್ ಕ್ರಿಕೆಟ್ನಲ್ಲಿ ಭಾಗವಹಿಸಿದ್ದರು. ಇವರು ನ್ಯೂಜಿಲ್ಯಾಂಡ್ ವಿರುದ್ಧ ಟೆಸ್ಟ್ ರಂಗಕ್ಕೆ ಪಾದಾರ್ಪಣೆ ಮಾಡಿದರು. ತಮ್ಮ ಎರಡನೇಯ ಟೆಸ್ಟಿನಲ್ಲೇ ಇನ್ನಿಂಗ್ ಒಂದರಲ್ಲಿನ ೬ ಕ್ಯಾಚುಗಳ ವಿಶ್ವ ದಾಖಲೆಯನ್ನು ಸಾಧಿಸಿದರು. ಮುಂದೆ ವೆಸ್ಟ್ ಇಂಡೀಜ್ ವಿರುದ್ಧ ಇವರ ವಿಕೆಟ್ ಕೀಪಿಂಗ್ ಕಳಪೆ ಮಟ್ಟದ್ದಾಗಿತ್ತು.

೧೯೭೭ರಲ್ಲಿ ಭಾರತಕ್ಕೆ ಭೆಟ್ಟಿ ಕೊಟ್ಟ ನ್ಯೂಜಿಲ್ಯಾಂಡ್ ವಿರುದ್ಧ ೬೫.೩೩ರ ಸರಾಸರಿಯಲ್ಲಿ ಅತಿ ಹೆಚ್ಚಿನ ರನ್ನುಗಳನ್ನು ಸೇರಿಸಿದರು ಮತ್ತು ಆಸ್ಟ್ರೇಲಿಯಾ ಪ್ರವಾಸದಲ್ಲಿ ೩೦೫ರನ್ನುಗಳನ್ನು ಪೇರಿಸಿದರು. ೧೯೭೮-೭೯ರಲ್ಲಿ ಪಾಕಿಸ್ತಾನ ಮತ್ತು ವೆಸ್ಟ್ ಇಂಡೀಜ್ ವಿರುದ್ಧ ಇವರ ಸಾಧನೆ ಕಳಪೆ ಮಟ್ಟದ್ದಾಗಿತ್ತು.
ವಿಕೆಟ್ ಕೀಪಿಂಗ್ ಅಂಕಿ ಅಂಶಗಳು
ಬ್ಯಾಟಿಂಗ್ ಅಂಕಿ ಅಂಶಗಳು

ಟೆಸ್ಟ್ ಪಂದ್ಯಗಳು
ಒಂದು ದಿನದ ಅಂತರ್ರಾಷ್ಟ್ರೀಯ ಪಂದ್ಯಗಳು

ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ಕರ್ನಾಟಕದ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ